Odense Adresse-Contoirs Efterretninger, 1847-04-06
2. Samme Collegii Skrivelse af 8 d. M., hvori meddeles, at Rentekammeret Jntet har fundet at erindre ved den fra Raadet indsendte Fortegnelse over de i Amtstuedistrictet som større Vandløb erkjendte Ager og Bække, og blive som Følge heraf disse Vandløb at overtage under Amtsraadets særdeles Omsorg og Foranstaltning med Hensyn til deres behørige Regulering, Oprensning og stadige Vedligeholdelse m.v. Efter Raadets Anmodning overtog Kammerraad Hillerup, og Proprietair Berg i Hunderup at foretage en foreløbig Undersøgelse af de større Vandløbs Beskaffenhed ved Hjelp af en dertil antagen kyndig Mand, hvortil de nødvendige Bekostninger ville blive at udrede af Amtsrepartitionssondet. 3. Det Kongl. danske Cancellies Skrivelse af 27 Marts d. A., hvorved det approberes, at de halve Udgifter til den afsindige Karen Jensdatters Ophold i Odense Daareanstalt udredes af det Offentlige. 4. Samme Collegii Skrivelse af 15 d. M., hvorved bifaldes, at der paalignes Districtet et Beløb af 4 s. pr. Td. Hartkorn i Afgift til Amtsfattigkassen. Derefter bleve følgende Sager foretagne: A. Veivæsenet vedkommende. 1. Continuation af Sagen om Communicationsveien til Lange, Egense og Bogense paa Hindsholm. Fra Dalby og Stubberup Sogneforstanderskab var indkommen et fornyet Andragende om at blive fritaget for Tilsynet med fornævnte Vei, og Sogneforstanderskabet androg tillige paa, at der maatte blive beskikket en kyndig Veimester, der kunde tage Arbeidets Vanskelighed under nærmere Overveielse, og muligen derved bevirke en Forandring i den eengang af Raadet tagne Beslutning. Da Sogneforstanderskabet ved idelige Remonstrationer og Forestillinger søgte at unddrage sig fra at iværksætte Amtsraadets Resolution angaaende de omhandlede Veie, fandt Amtsraadet sig omsider foranlediget til at overdrage Sagen til Amtet med Anmodning om at foranstalte det videre fornødne og sørge for, at den afgivne Resolution virkelig maatte blive sat i Udførelse. Herom underrettedes tillige Sogneforstanderskabet. 2. Det i sidste Møde forlangte Overslag over de til en ny Broes Anlæg over Tarup Mølleaa fornødne Omkostninger var nu indkommet fra Næraa Sogneforstanderskab, og udviste dette Overslag, at disse Udgifter ialt vare beregnede til 1190 Rbd. 32 s. Amtsraadet forlangte Capt. Reckes Erklæring meddeelt saavel over Sagen i Almindelighed, som hans Betænkning over Overslaget i Særdeleshed, hvorhos tillige ønskedes Oplysning om 2 Broer, som Sogneforstanderskabet formeente virkelig skulde være nødvendige over det paagjældende Vandløb. 3. Forvalteren ved Grevskabet Roepstorff havde anmodet Amtet om at forhielpe sig til at erholde udbetalt et Beløb af 204 Rbd. 66 s., som Grevskabet har tilgode for i Aaret 1844 at have leveret endeel Tømmermaterialier til Broanlægget ved Holme Mølle, om hvilken Fordrings Udbetaling Forvalteren, forgiæves havde henvendt sig til Veimesteren. De fornødne Erklæringer vare indhentede fra Capt. Recke og Forvalter Bülow. - Omendskjøndt Amtsraadet efter de fremlagte Oplysninger ingen egentlig Jndsigelse havde at gjøre mod Fordringens Rigtighed, og derfor ikke kunde vise den tilbage som ubeføiet, havde det dog af flere Grunde Betænkelighed ved li frem at anvise den til Udbetaling uden høiere Resolution. Thi deels var Fordringen ældre end Amtsraadets Tilværelse, og det havde i alle de Aar, samme havde bestaaet, lige indtil nu været uvidende om, at den existerede, deels var man heller ikke bekjendt med, hvorlænge det Offentlige kan være forpligtet til at udbetale slige henstaaende ukjendte Fordringer, da man, hvis der ikke gives nogen endelig Termin i denne Henseende, var udsat for, at deslige Krav idelig kunde indløbe. Sagen indstilledes derfor til Rentekammerets Resolution. 4. Gaardmand Rasmus Hansen i Aasum havde andraget paa, at der for Aasum Sogn maatte blive forfattet en ny Veiinddeling, i hvilken det ved den nye Matricul indførte Hartkorn blev lagt til Grund. Derom tilskreves Sogneforstanderskabet og Politimesteren Etatsraad Knudsen. 5. Nogle Beboere af Skalberg By i Vissenberg Sogn, havde forespurgt, om Sogneforstander, Proprietair Trolle kunde fritages for at udføre Arbeidet paa et Stykke Vei over bemeldte Byes Grund, som han ved en i Aaret 1845 afholdt Licitation havde paataget sig. - Da det var blevet belyst, at Proprietair Trolle som Formand i Sogneforstanderskabet derved havde handlet i Communens Jnteresse, og det desuden var bestemt, at Veien vil blive istandsat i indeværende Aar, fandt Amtsraadet ingen Grund til at indlade sig paa dette Andragende. 6. Fra Huusmand Jeppe Pedersen i Karhusene i Vissenberg Sogn var indgivet en Besværing over, at en ny Vei over hans Lod, som i Aaret 1845 blev paabegyndt, endnu ikke er fuldført, saa at den gamle Vei, der ogsaa gaaer over hans Jord, ikke kan aflægges. - Da det var bleven oplyst, at J. Pedersen selv for endeel var Skyld i, at den nye Vei ikke allerede var bleven sat i tilbørlig Stand, og dette efter Sogneforstanderskabets Erklæring vil skee i indeværende Aar, kunde der ikke gives ham Medhold i hans Fordring paa Godtgjørelse for, at 2 Veie hidtil ere vedblevne at gaae over hans Jord. 7. Endeel Beboere af Vigerslev Sogn havde besværet sig over, at Gaardmand Hans Rasmussen i Trøstrup havde foretaget en Forandring ved en af dem befaret Vei, der fører til Odense igjennem Korup Sogn. - Da det allerede efter Resolution af vedkommende Autoritet var skeet, at en Forandring var foretaget med Veien, kunde Amtsraadet ikke gaae ind paa dette Andragende. 8. Flere Beboere i Bullerup havde anholdt om, at nogle ældre ved den mindre Landevei igjennem Byen værende Steen. kister og Overkjørseler, som vare blevne lagte førend den nye Veis Anlæg, men som nu vare forfaldne, maatte blive istandsatte paa Amtsveivæsenets Regning. Sogneforstanderskabet i Kjølstrup og Agedrup tilskreves, at da de omhandlede Steenkister og Overkjørseler kunde ansees for at være til Beboernes egen private Nytte, og efter alle indhentede Oplysninger vare Veivæsenet uvedkommende, kunde Amtsraadet ikke indlade sig paa deres Begjæring. 9. Veiopsynsmand Hansen i Blanke havde indleveret med Capt. Reckes Paategning et til Rentekammeret stilet Andragende om at tilstaaes en Gratification, samt om at hans daglige Diæter maatte forhøies til 1 Rbd., naar han benyttedes i Veivæsenets Tjeneste. Ved Jndsendelsen til Rentekammeret bemærkede Amtsraadet, at da Supplicanten saa kort havde havt Arbeide her i Districtet, fandt det ikke Anledning til at anbefale ham til den ansøgte Gratification af Odense Amtsrepartitionssond, og hvad Diæterne angik, da laae samme udenfor Raadets øieblikkelige Afgjørelse. 10. Fra Amtsraadets Medlem, Proprietair Berg til Skovsbo, der velvilligen havde paataget sig at gjennemgaae de fra de forskjellige Sogneforstanderskaber i Districtet modtagne Jndberetninger angaaende de Forbedringer, der vare blevne foretagne paa Biveiene, var indkommen 2 Beretninger, en af 6 April og en af 10 Mai, hvilke Formanden forelagde til Raadets nærmere Overveielse. Det besluttedes, at de fornødne Erklæringer skulde indhentes, og Beretningerne derefter sættes i Cirkulation. B. Skole- og Fattigvæsenet vedkommende.